wickkiey/tamil-wikipedia-chunked huggingface dataset:
# கீத கோவிந்தம் (திரைப்படம்)

## நடிகர்கள்

- விஜய் கோவிந்த்தாக விஜய் தேவரகொண்டா
- கீதாவாக ராஷ்மிகா மந்தண்ணா
- பனேந்திராவாக சுப்பாராஜூ
- ராமகிருஷ்ணாவாக ராகுல் ராமகிருஷ்ணா
- மணமகனாக வின்னேலா கிஷோர்
- கோவிந்த்தின் தந்தையாக நாகபாபு
- கீதாவின் பாட்டியாக அன்னபூர்ணா
- கீதாவின் தாத்தாவாக கிரிபாபு
- காவல் துறை அதிகாரி ரவியாக ரவி பிரகாஷ்
- கோவிந்த்தின் சகோதரியாக மௌராணி
- கல்யாணி நடராசன் (கல்லூரி மாணவியின் தாய், கீதாவின் நிர்வாக இயக்குநர்)
- விஜய் கோவிந்த்தின் நண்பராக ராகுல் ராமகிருஷ்ணா
- விஜய் கோவிந்த்தின் நண்பராக அபய் பெத்திகந்தி
- பாசர்பியாக நித்யா மேனன் (சிறப்புத் தோற்றம் )
- பேருந்து நிறுத்தத்தில் நிற்கும் பெண்ணாக அனு இம்மானுவேல் (சிறப்புத் தோற்றம் )
- கல்லூரி மாணவி நீலுவாக அனிஷா தாமா
# மலின்டோ ஏர்

**மலின்டோ ஏர்** (Malindo Air) நிறுவனமானது மலேசிய விமான சேவை நிறுவனமாகும். இது இந்தோனேசியாவை சேர்ந்த லயன் ஏர் நிறுவனத்துக்கு சொந்தமான நிறுவனமாகும். இதன் தலைமையகம் மலேஷியாவின் பெடாலிங் ஜெயா நகரத்தில் அமைந்துள்ளது. மலின்டோ என்ற பெயர் மலேசியா மற்றும் இந்தோனேசியா ஆகிய இரண்டு நாட்டு பெயரின் கலப்பாகும். இரு நாடுகளுக்கிடையேயான ஒப்பந்தங்களை இது குறிக்கின்றது..
# மலின்டோ ஏர்

## செல்லுமிடங்கள்

இந்நிறுவனம் சேவையளிக்கும் நகரங்களின் பட்டியல் இந்தியாவில் முக்கியமாகதிருச்சி,அகமதாபாத்,அமிருதசரசு, டெல்லி,கொச்சி,மும்பை,திருவனந்தபுரம்,மற்றும் விசாகப்பட்டினம் ஆகிய இடங்களில் சேவைகள் செயல்படுகிறது..  
| திருச்சிராப்பள்ளி | இந்தியா | TRZ | VOTR | திருச்சிராப்பள்ளி பன்னாட்டு வானூர்தி நிலையம் |
| --- | --- | --- | --- | --- |
| அகமதாபாத் | இந்தியா | AHM | VAAH | சர்தார் வல்லபாய் படேல் பன்னாட்டு வானூர்தி நிலையம் |
| திருவனந்தபுரம் | இந்தியா | TRV | VOTV | திருவனந்தபுரம் பன்னாட்டு வானூர்தி நிலையம் |
| விசாகப்பட்டினம் | இந்தியா | VTZ | VOVZ | விசாகப்பட்டினம் விமான நிலையம் |
# புதிய பயணம்

**புதிய பயணம்** என்னும் மலேசிய தமிழ் திரைப்படம் 2017-ஆம் ஆண்டு திரைக்கு வந்தது. இப்படத்தை ரேவன் எழுதி இயக்கியதோடு முக்கிய காதாபாத்திரத்திலும் நடித்துள்ளார். இவரோடு லாவிஷா, யோகா, கோகிலன் சுரேன் மற்றும் தருண் ஆகியோர் முக்கிய வேடங்களில் நடித்துள்ளனர். இந்த திரைப்படம் விளையாட்டுத்துறையில் முன்னேறுவதற்கு ஒரு இளைஞன் படும் கஷ்டங்களை கருபொருளாக கொண்டு எடுக்கப்பட்டுள்ளது.  
இந்த திரைப்படம் மலேசிய திரையறுங்குகளில் 20 ஜூலை 2017-யில் வெளியிடப்பட்டது. இதன் சிறப்பு கண்ணோட்டம் -யில் 10 ஆகஸ்ட் 2016 வெளியிடப்பட்ட்து. திரைக்கு வந்ததுமுதல் இந்த திரைப்படம் ரி.ம.24,651,94 வசூலாக பெற்றது.
# புதிய பயணம்

## இசை

எட்வின் ஸ். எ இந்த திரைப்படத்தின் இசையமைப்பாளர் ஆவார். திரைப்படத்தின் பின்னணி இசையை மன்ஸர் சிங் இசையமைத்தார். இந்த படத்தின் பாடல் வரிகளை கௌசல்யா இயற்றினார். இந்த திரைப்படத்தில் இடம்பெற்ற நிர்வாதமே பாடல் சுவேதா மேனன் மற்றும் சின்மயி ஆகியரால் பாடப்பெற்றது.
# கண்டாச்சிபுரம் வட்டம்

**கண்டாச்சிபுரம் வட்டம்**, தமிழ்நாட்டின் விழுப்புரம் மாவட்டத்தின் 9 வருவாய் வட்டங்களில் ஒன்றாகும். இவ்வட்டத்தின் வட்டாட்சியர் அலுவலகம் கண்டாச்சிபுரத்தில் இயங்குகிறது. விழுப்புரம் வருவாய் கோட்டத்தில் உள்ள கண்டாச்சிபுரம் வட்டம் முகையூர்,
அரகண்டநல்லூர் என இரண்டு *பிஃர்கா* எனப்படும் உள்வட்டங்களையும்; 61 வருவாய் கிராமங்களையும் கொண்டது.  
இவ்வட்டத்தில் முகையூர் ஊராட்சி ஒன்றியம் மற்றும் அரகண்டநல்லூர் பேரூராட்சி உள்ளது..
# கண்டாச்சிபுரம் வட்டம்

## வருவாய் கிராமங்கள்

### முகையூர் உள்வட்டத்தின் வருவாய் கிராமங்கள்

1. ஆ.கூடலூர்
1. ஆயந்தூர்
1. ஆலம்பாடி
1. ஆப்பனந்தல்
1. ஆற்காடு (தெற்கு)
1. ஆற்காடு (வடக்கு)
1. அருளவாடி
1. செங்கமேடு
1. சென்னகுணம்
1. சித்தாமூர்
1. கடக்கனூர்
1. கண்டாச்சிபுரம்
1. கஸ்பாகரணை
1. கீழ்வாலை
1. கிங்கிலிவாடி
1. கொடுங்கல்
1. மடவிளாகம்
1. மேவாலை
1. முகையூர்
1. ஓடுவன்குப்பம்
1. ஒதியத்தூர்
1. பெரிச்சனூர்
1. புல்ராம்பட்டு
1. சத்தியகண்டனூர்
1. சித்தேரிபட்டு
1. தணிகலாம்பட்டு
1. வி. சித்தாமூர்
1. வி. புதுப்பாளையம்
1. வேதாளம்
1. வீராங்கிபுரம்
1. வீரசோழபுரம்
# கண்டாச்சிபுரம் வட்டம்

## வருவாய் கிராமங்கள்

### அரகண்டநல்லூர் உள்வட்டத்தின் வருவாய் கிராமங்கள்

1. ஆடூர் கொளப்பாக்கம்
1. அடுக்கம்
1. அந்திலி
1. அரகண்டநல்லூர்
1. அரசங்குப்பம்
1. அருமலை
1. அருணாபுரம்
1. ஆதிச்சனூர்
1. தேவனூர்
1. ஏமாப்போர்
1. கல்லந்தல்
1. கீழகொண்டனூர்
1. கொடுக்காப்பட்டு
1. கோட்டமருதூர்
1. குடமுருட்டி
1. மணம்பூண்டி
1. மேலகொண்டூர்
1. நாயனூர்
1. நேர்குணம்
1. ஓட்டம்பட்டு
1. பரனூர்
1. புலிக்கால்
1. சு. கொல்லூர்
1. தண்டரை
1. திருமலைப்பட்டு
1. வி. புத்தூர்
1. வடகரைதாளனூர்
1. வீரபூண்டி
1. வசந்த கிருஷ்ணாபுரம்
1. வேளாக்குளம்
# 1991 நேபாள மக்கட்தொகை கணக்கெடுப்பு

1**991 நேபாள மக்கட்தொகை கணக்கெடுப்பு** *(1991, Nepal census)* என்பது, நேபாள மத்திய புள்ளியியல் துறையால் 1991 ஆம் ஆண்டில் நடத்தப்பட்ட தேசிய மக்கள் தொகை கணக்கெடுப்பு நடவடிக்கையாகும்.  
நேபாள மத்திய புள்ளியியல் துறை, மாவட்ட நிர்வாகங்கள் மற்றும் கிராம வளர்ச்சிக் குழுக்களுடன் ஒருங்கிணைந்து இந்நடவடிக்கையை மேற்கொண்டது.. அவர்கள் நாட்டின் ஒவ்வொரு மாவட்டத்திலுமுள்ள எல்லா முக்கிய நகரங்களிலிருந்தும், கிராமங்களிலிருந்தும் தரவுகளை பதிவு செய்தனர். மக்கள் தொகை, வீடுகள், பாலினம், படிப்பறிவு, வயது, பிறந்த இடம், வீட்டு வசதிகள், திருமண நிலை, சமயம், பேச்சு மொழி, இனக்குழு/சாதி, பொருளாதார வசதிகள், வேளாண்மை, தொழில், வணிகம், கல்வி, குழந்தைகளின் எண்ணிக்கை, வேலைவாய்ப்பு நிலை மற்றும் செய்யும் பணிகள் குறித்த விவரங்கள் இத்தரவுகளில் இடம்பெற்றிருந்தன .  
அடுத்ததாக 2001 ஆம் ஆண்டு நேபாள நாட்டின் மக்கள்தொகை கணக்கெடுப்பு நடத்தப்பட்டது.
# 1991 நேபாள மக்கட்தொகை கணக்கெடுப்பு

## இவற்றையும் காண்க

- 2001 நேபாள மக்கட்தொகை கணக்கெடுப்பு
- நேபாள மக்கள் தொகை கணக்கெடுப்பு, 2011
# நேங்லோ

**நேங்லோ** *(Nanglo)* என்பது மூங்கிலைக் கொண்டு தட்டையாக நெய்யப்பட்ட ஒரு வகை தட்டு ஆகும் . பாரம்பரியமாக மெல்லிய மூங்கில் துண்டுகளை ஒன்றோடு ஒன்றிணைத்து பண்டைய காலத்தில் துணி நெய்வது போல நூலை கைகளால் சிக்கலாக கோர்த்து தட்டையான மேற்பரப்பு போல இவற்றை தயாரிக்கிறார்கள். நெல், அரிசி, பருப்பு, அவரை மற்றும் பிற தானியங்கள் போன்றவற்றை சலிக்கவும் அவற்றிலுள்ள தூசி துகள்களைப் தூற்றுதல் மூலம் பிரிப்பதற்கும் இது பயன்படுத்தப்படுகிறது. ஒவ்வொரு நேபாள சமையலறையிலும் நேங்லோ ஒரு தவிர்க்க முடியாத பகுதியாக உள்ளது. இது கிராமங்களில் மட்டுமல்லாமல் பெரிய நகரங்களிலும் கூட காணப்படுகிறது.
# உள்வட்டம்

**உள்வட்டம்** அல்லது **குறுவட்டம்** அல்லது **பிர்கா** (**Firka**), தமிழக மாவட்டத்தில் உள்ள வருவாய் வட்டத்தின் சில வருவாய் கிராமங்களின் தொகுப்பாகும். இந்த உள்வட்டத்திற்கு வருவாய் துறையின் வருவாய் ஆய்வாளர் பொறுப்பாளர் ஆவார். உள்வட்டத்திற்கு பொறுப்பான வருவாய் ஆய்வாளரின் கீழ் வருவாய் கிராமங்களின் கிராம நிர்வாக அலுவலர்கள் செயல்படுவர்.
# உள்வட்டம்

## இதையும் பார்க்க

- வருவாய் கிராமம்
- உள்வட்டம் (பிர்கா)
- வருவாய் வட்டம் (தாலுக்கா)
- வருவாய் கோட்டம்
- மாவட்டம்
# மக்னீசியம் இருகுளூட்டாமேட்டு

**மக்னீசியம் இருகுளூட்டாமேட்டு** *(Magnesium diglutamate)* என்பது Mg(C<sub>5</sub>H<sub>8</sub>NO<sub>4</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இதை மக்னீசியம் டைகுளுட்டாமேட்டு என்ற பெயராலும் அழைக்கிறார்கள். குளூட்டாமிக் அமிலத்தின் மக்னீசியம் உப்பு மக்னீசியம் இருகுளுட்டாமேட்டு என்று கருதப்படுகிறது.  
ஐரோப்பிய ஒன்றிய எண் ஐ 625 என்று எண்ணிடப்பட்டு இது உணவுப்பொருட்களில் நறுமண அதிகரிப்பு பொருளாகப் பயன்படுத்தப்படுகிறது.
# காயத்ரி கோவிந்தராஜ்

**காயத்ரி கோவிந்தராஜ்** **(**Gayathry Govindharaj (பிறப்பு: ஏப்ரல் 27 1991) என்பவர் ஒரு இந்திய தடகள விளையாட்டு வீரர் ஆவார். இவர் 100 மீட்டர் ஓட்டம் மற்றும் மும்முறை தாண்டுதல் ஆகிய போட்டிகளில் விளையாடி வருகிறார். *ஒலிம்பிக் கோல்டு குவெஸ்ட்* எனும் இலாபநோக்கமற்ற ஒரு நிறுவனத்தின் உதவியுடன் இவர் விளையாடி வருகிறார்.
# சோடியம் பிசுமத்தேட்டு

**சோடியம் பிசுமத்தேட்டு** *(Sodium bismuthate)* என்பது NaBiO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மஞ்சள் நிறம் கொண்ட ஒரு வலிமையான ஆக்சிசனேற்றியாக இது வினைபுரிகிறது. குளிர்ந்த நீரில் சோடியம் பிசுமத்தேட்டு கரைவதில்லை. நீரில் கரையாத சோடியம் உப்புகள் சிலவற்றில் இதுவும் ஒன்றாகும். இதனால் சிலசமயங்களில் ஒரு வினைநிகழ்ந்து முடிந்த பின்னர் இவ்வினைப்பொருளை அகற்றுவது எளிமையாக இருக்கும். நீரில் கரையாத சோடியம் உப்புகள் சிலவற்றில் இதுவும் ஒன்றாகும். வர்த்தக முறையிலும் இச்சேர்மம் விற்பனைக்குக் கிடைக்கிறது. இருப்பினும் இவ்வர்த்தக மாதிரிகளில் பிசுமத்(V) ஆக்சைடு, சோடியம் கார்பனேட்டு, சோடியம் பெராக்சைடு போன்ற மாசுக்கள் கலந்திருக்க சாத்தியங்கள் உண்டு. இதனோடு தொடர்புடைய Na3BiO4 என்ற தோராயமான மூலக்கூற்று வாய்ப்பாடு கொண்ட ஒரு சேர்மமும் அறியப்படுகிறது.
# சோடியம் பிசுமத்தேட்டு

## கட்டமைப்பு

எண்முக பிசுமத்(V) மையங்களும் சோடியம் நேர்மின் அயனிகளும் கொண்ட இல்மனைட்டு கட்டமைப்பில் சோடியம் பிசுமத்தேட்டு காணப்படுகிறது. Bi-O பிணைப்பு இடைவெளிகள் சராசரியாக 2.116 Å நீளம் கொண்டவையாக உள்ளன. நெருக்கப் பொதிவு ஆக்சிசன் அணுக்கள் உடன் இரண்டு வேறுபட்ட நேர்மின் அயனிகள் எண்முக தளத்தில் ஒன்று விட்டு ஒன்றாக அமைந்து உருவாகும் குருந்தம் (Al2O3) கட்டமைப்பை ஒத்த அடுக்கு கட்டமைப்பில் இல்மனைட்டு கட்டமைப்பு தோன்றுகிறது.
# சோடியம் பிசுமத்தேட்டு

## தயாரிப்பு மற்றும் பண்புகள்

+V ஆக்சிசனேற்ற நிலை பிசுமத் ஆக்சைடுகள் உருவாதல் கடினமானது. எனவே காரமற்ற நிலையில் இச்சேர்மம் குறைவாகவே விவரிக்கப்பட்டுள்ளது.  
பிசுமத்(III) ஆக்சைடு மற்றும் சோடியம் ஆக்சைடு ஆகியவற்றின் கலவையை காற்றில் ஆக்சிசனேற்றம் செய்வதால் சோடியம் பிசுமத்தேட்டு உருவாகிறது:  
:Na<sub>2</sub>O + O<sub>2</sub> + Bi<sub>2</sub>O<sub>3</sub> → 2 NaBiO<sub>3</sub>.  
இச்செயல்முறை சோடியம் மாங்கனேட்டு சேர்மத்தை தயாரிக்க உதவும் மாங்கனீசு டையாக்சைடை ஆக்சிசனேற்றம் செய்யும் செயல்முறையை ஒத்த செயல்முறையாகக் கருதப்படுகிறது.  
சோடியம் பிசுமத்தேட்டு நீருடன் சேர்க்கப்படும் போது ஆக்சிசனேற்றம் அடைந்து பிசுமத்(III) ஆக்சைடு மற்றும் சோடியம் ஐதராக்சைடாக சிதைவடைகிறது.  
:2 NaBiO<sub>3</sub> + H<sub>2</sub>O → 2 NaOH + Bi<sub>2</sub>O<sub>3</sub> + O<s  
அமிலங்களால் இது மிக விரைவாக சிதைவடைகிறது.  
வலிமையான ஆக்சிசனேற்ரியாக இருப்பதனால் மாங்கனீசு சேர்மம் எதையும் நேரடியாக நிறமாலை ஆய்வுகளுக்கு உகந்த பெர்மாங்கனேட்டாக மாற்றுகிறது. ஆய்வகங்களுக்குத் தேவையான சிறிய அளவு புளுட்டோனியம் பிரித்தெடுப்புக்குசோடியம் பிசுமத்தேட்டு பயன்படுத்தப்படுகிறது.
# வால்டிரவுட் செய்ட்டர்

**வால்டிரவுட் செய்ட்டர்** *(Waltraut Seitter)* (ஜனவரி 13, 1930 &ndash; நவம்பர் 15, 2007) ஒரு செருமானிய வானியலாளர் ஆவார்.  
வால்டிரவுட் கரோலா செய்ட்டர் 1930 இல் சிவிக்கவுவில் பிறந்தார். அங்கு இவரது தந்தையார் ஆர்ச்சு தானூர்திக் குழுமத்தில் பொறியாளராகப் பணி செய்துவந்தார். இவர் கொலோன் பள்ளியில் சேர்ந்து 1949 இல் பள்ளிப் படிப்பை முடித்தார். இதற்கிடையில் இவர் குறுந்தொடர்வண்டி சீட்டு திரட்டுநராகவும் அகதிகள் உதவியாளராகவும் பெண் வரைவாளராகவும் பணி செய்துள்ளார். பின்னர், இயற்பியல், கணிதவியல், வேதியியல், வானியல் கற்க பல்கலைக்கழகத்தில் சேர்ந்தார். இவர் மசாசூசட், நார்த்தாம்ப்டனில் உள்ள சுமித் கல்லூரியில் புல்பிரைட் திட்டக் கல்விநல்கையுடன் தன் படிப்பைத் தொடர்ந்தார். இவர் 1955 இல் தன் முதுகலைப் பட்டத்தை இயற்பியலில் பெற்றார். பிறகு வானியல் பயிற்றுநராக வேலை செய்தார். இவர் 1958 முதல் 1962 வரை பான் பல்கலைக்கழகத்தின் ஓகர் இலிசுட்டு வான்காணகத்தில் பணியாற்றித் தன் முனைவர் பட்டத்தைப் பெற்றுள்ளார். இவர் பான் பல்கலைக்கழகத்தில் உதவியாளராகவும் நோக்கீட்டாளராகவும் கூடுதல் ஆர்வப் பேராசிரியராகவும் பணிபுரிந்துள்ளார். இவர் 1967 இல் டென்னசியில் உள்ள நாழ்சுவில்லியில் அமெரிக்க வானியல் கழக விருந்து தகைமைப் பேராசிரியராக இருந்தார். பின்னர், 1973 இல் இருந்து சுமித் கல்லூரியின் எல்சா ஆப்பிள்டன் ஏவன் வானியல் கட்டிலில் பேராசிரியரானார். இவர் 1975 இல் செருமனி, மூயென்சுட்டர் பல்கலைக்கழகத்தின் வானியல் கட்டிலில் அமர்த்தப்பட்டார். செருமனி வானியல் கட்டிலில் அமர்ந்த முதல் பெண்மணி இவரே ஆவார். இவர் வானியல் நிறுவன இயக்குநராகி 1995 இல் ஓய்வு பெறும் வரை இருந்துள்ளார்.  
பானில் இருந்தபோது, இவர் விண்மீகளின் புள்ளியியலிலும் அவற்றின் கதிர்நிரல்சார் வகைப்பாட்டியலிலும் ஆய்வு செய்து, இருதொகுதிகளாக பான் கதிர்நிரல் அட்டவணையைத் தொகுத்தார். மூயென்சுட்டரில் இருந்தபோது இவர் பொறுப்பான இளம் ஆய்வாளர் குழுவைப் பயன்படுத்தி மூயென்சுட்டர் செம்பெயர்ச்சித் திட்டத்தைச் செயல்படுத்தினார். இத்திட்டம் பிரித்தானியச் சுகிமிடு தொலைநோக்கி பொருள்வில்லைப் படிகத் தட்டுகளைப் பயன்படுத்தி மூயென்சுட்டர் செவ்வானளக்கையை மேற்கொள்ளும் ஒரு முறையாகும். இந்த செவ்வானளக்கைத் திட்டம் தெற்கு வான் அரைக்கோள பால்வெளிகளை அட்டவணைப்படுத்தியது. இந்தத் திட்டத் தரவுகளில் இருந்து அண்டவியல் மாறிலியின் செயல்பாடு குறித்த தகவல்கள் கிடைக்கலாயின. இம்மாறிலியின் நிலவுகை பின்னர் மேற்கொண்ட மீவிண்மீன் வெடிப்புத் தேட்டங்களில் இருந்து நிறுவப்பட்டது.  
இவர் தன் வாழ்நாளின் பெரும்பகுதியை விண்மீன் வெடிப்பு பற்றியும் அவ்வெடிப்பு உமிழ்ந்த விண்மீன்கள் பற்றிய ஆய்வில் செலவு செய்தார்.  
வானியலில் மகளிர், சிறையில் அறிவியல் (சுமித் கல்லூரி), கெப்ளரின் காலமும் களமும் (மூயென்சுட்டர் 1980) ஆகிய பொருட்காட்சிகளை நடத்தினார். இவர் பல பன்னாட்டு வானியல் கருத்தரங்குகளை நடத்தியுள்ளார்.  
இவர் 1975 இல் தன்னுடன் பணிபுரிந்த வானியலளராகிய இல்மார் தியூயர்பெக்கை மணந்தார்.  
சிறுகோள் 4893 செய்ட்டர் இவரது நினைவாகப் பெயரிடப்பட்டது.
# இரேச்சல் மாந்தெல்பாம்

**இரேச்சல் மாந்தெல்பாம்** (*Rachel Mandelbaum*) கார்னிகி மெல்லான் பல்கலைக்கழகத்தின் வானியற்பியல் பேராசிரியர் ஆவார். இவர் அண்டவியலிலும் பால்வெளிகளின் படிமலர்ச்சியிலும் கரும்பொருண்மம், கருப்பு ஆற்றல் முன்வைத்து பால்வெளிகளின் ஈர்ப்பு வில்லையாக்க நிகழ்வைப் பயன்படுத்தி ஆய்வு மேற்கொள்கிறார். இவர் வில்லையாக்க அளபுருக்களின் மேம்பாட்டில் கணிசமான பங்களிப்புகளைச் செய்துள்ளார்.
# இரேச்சல் மாந்தெல்பாம்

## கல்வி

இவர் பிரின்சுடன் பல்கலைக்கழகத்தில் இருந்து இயற்பியலில் உயர்தகவுடன் 2000 இல் இளங்கலைப் பட்டத்தைப் பெற்றார். 2006இல் பிரின்சுடன் பல்கலைக்கழகத்தில் இருந்து இயற்பியலில் உயர்தகவுடன் முனைவர் பட்டத்தைப் பெற்றார். இவர் இப்போது கார்னிகி மெல்லான் பல்கலைக்கழகத்தில்ஐயற்பியல் துறையில் உதவிப் பேரசிரியராக உள்ளார்.
# இரேச்சல் மாந்தெல்பாம்

## ஆராய்ச்சி

இவர் ஈர்ப்பு வில்லையாக்க நுட்பத்தைப் பயன்படுத்தி அண்டவியல் ஆய்வு செய்கிறார். இவர் 2011 இல் இருந்து நூற்றுக்கும் மேற்பட்ட ஆய்வுக் கட்டுரைகளை வெளியிட்டுள்ளார்.
# இரேச்சல் மாந்தெல்பாம்

## விருதுகள்

இவர் ஆல்பிஎர்டு பி. சுலோவான் அய்வுநல்கை (2013), ஆற்றல் துறையின் தொடக்கநிலை வாழ்க்கைப் பணி விருது (2012) உட்பட, பல விருதுகளைப் பெற்றுள்ளார். இவர் 2011 இல் அமெரிக்க வானியல் கழகத்தின் வானியலுக்கான ஆன்னி ஜம்ப் கெனான் விருதைப் பெற்றார்.
# ஜூலீ காய்னேசு உலுட்சு

**ஜூலீ காய்னேசு உலுட்சு** *(Julie Haynes Lutz)* ஓர் அமெரிக்க வானியலாளரும் கணிதவியலாளரும் ஆவார். இவர் கோள் வளிம ஒண்முகில்களையும் ஒன்றிய இரும விண்மீன்களையும் ஆய்வு செய்கிறார். இவர் வாசிங்டன் பல்கலைக்கழகத்தில் போயிங் தகைமை கணிதவியல், அறிவியல் கல்வி பேராசிரியரும் வானியல் திட்ட இயக்குநரும் ஆவார். இவர் 2000 இல்லிவர் வாசிங்டன் பல்கலைக்கழ்கத்துக்குச் சென்று அங்கு உயர்தகமைப் பேராசிரிராகப் பணியாற்றுகிறார்.  
இவர் இளவல் பட்டப் படிப்பைச் சாந்தியாகோ அரசு பல்கலைக்கழகத்தில் படித்தார்; முனைவர் பட்டத்தைஅர்பானா சாம்பைனில் உள்ள இல்லினாயிசு பல்கலைக்கழகத்தில் பெற்றார். இவர் அங்கு மாணவராக இருந்தபோது உடன் படித்த வானியல் மாணவராகிய தாமசு ஈ. உலுட்சைச் சந்தித்து திருமணம் செய்துகொண்டுளார்.  
இவர் 1971 இல் வாழ்சிங்டன் அர்சு பல்கலைக்கழகத்தில் புல உறுப்பினராக்ச் சேர்ந்தார். இங்கு இவர் 1992 முதல் 1996 வரை தனி, பயன்முறைக் கணிதவியல் துறையின் தலைமையேற்றுள்ளார். மேலும் இவர் தொடக்கநிலை, உயர்நிலைப் பள்ளி அறிவியல் கல்வி மேம்பாட்டிலும் ஈடுபட்டார். இவர்1991 முதல் 1993 வரை பசிபிக் வனியல் கழகத்தின் தலைவரக இருந்துள்ளார்.  
இவர் அரசு வானியல் கழகத்திலும் அமெரிக்க அறிவியல் மேம்பாட்டுக் கழகத்திலும் ஆய்வுறுப்பினரக இருந்துள்ளார்.  
ஒன்றிய நீக்ரோ கல்லூரி நிதி 2004 இல் இவருக்கும் இவரது கணவருக்கும் வானியலாளர் ஜார்ஜ் வாலர்சுட்டீனூக்கும் நிறுவன வளர்ச்சிக்காக நெடுங்காலமாக நிதி திரட்டியமைக்காக குடியரசுத் தலைவர் விருதை அளித்தது.
# செல்லப்பெட்டி

**செல்லப்பெட்டி** அல்லது **வெற்றிலைச் செல்லம்** (Betel container) என்பது தமிழகத்திலும், தென்கிழக்கு ஆசிய நாடுகளில் வழக்கமாக தாம்பூலம் தரிக்கும் வழக்கம் கொண்டவர்கள் வைத்திருக்கும் வெற்றிலைப் பெட்டியாகும். இந்தச் செல்லப்பெட்டியானது தகரத்தாலோ, பித்தளையாலோ, வெள்ளியாலோ பனையோலையாலோ செய்யப்பட்டதாக அவரவர் வசதி வாய்ப்பைப் பொறுத்தது இருக்கும். இந்தச் செல்லப் பெட்டியில் பாக்குகளையும், சுண்ணாம்புக் கூட்டையும் வைக்க என்று தனியே ஒரு சிறிய அறை இருக்கும். அந்த அறையை மூடவும், திறக்கவும் ஒரு கதவும் இருக்கும். வெற்றிலைப் பிரியர்கள் எங்கு சென்றாலும் முதலில் இந்தச் செல்லப்பெட்டி நிறைய வெற்றிலை, பாக்கு, சுண்ணாம்பு முதலியவற்றை எடுத்து வைத்துக் கொண்டு செல்வர்.
# செல்லப்பெட்டி

## இதையும் காண்க

- வெற்றிலைத் தட்டம்
# விடிலி

**விடிலி** என்பது ஒருவகை குடிசையாகும். குடிசையானது ஓலை மரம், மண் போன்ற பொருட்களைக் கொண்டு அமைக்கப்படுவது. ஆனால் விடிலியானது முழுக்க முழுக்க பனை மரத்தில் இருந்து கிடைக்கும் பனை ஓலைகளையும் மட்டைகளையும் பனந்தடிகள் என்று முழுவதும் பனை சார்ந்த பொருட்களாலேயே கொண்டு சுரில்லாமல் கட்டப்படும் ஒரு எளிய கட்டுமானமாகும். இது பனை ஏறிகள் தாங்கள் பணி செய்யும் இடத்தில் தங்குவதற்கு ஏற்ற வகையில் தாழ்ந்த அளவில் உருவாக்கப்படும். இந்த விடிலி இரவில் உறங்கவும், பனையேறிகளின் தளவாடங்களை வைத்துக்கொள்ளும் ஒரு அறையாகவும் பயன்படுத்தப்படுகிறது. இங்கேதான் பதனீர் காய்ச்சி கருப்பட்டி தயாரிப்பர்கள்.
# வட்டமலைக்கரை ஓடை அணை

**வட்டமலைக்கரை அணை** (Vattamalai Karai Odai) என்பது இந்தியாவின், தமிழ்நாட்டின், திருப்பூர் மாவட்டம், வெள்ளக்கோயில் அருகே உத்தமபாளையத்தில் உள்ள ஒரு அணையாகும். இந்த அணை 1978-இல் கட்டி முடிக்கப்பட்டது. இதன் கொள்ளளவு 268 மில்லியன் கன அடிகள். இந்நீர்த் தேக்கத்தில் இருந்து 6,060 ஏக்கர் நிலங்கள் பாசன வசதிபெறும் வகையில் கால்வாய்கள் அமைக்கப்பட்டன. இந்த அணைக்கு போதிய நீர்வரத்து இல்லாததால் பல பத்தாண்டுகளாக நீரின்றி வறண்டு காணப்பட்டது. இதனால் இந்த அணைக்கு அமராவதி ஆற்றில் இருந்து நீரைக் கொண்டுவர ஒரு திட்டம் அரசின் ஒப்புதலுக்கு அனுப்பப்பட்டது.
# வட்டமலைக்கரை ஓடை அணை

## நீர்வரத்து

17 ஆண்டுகளாக வறண்டு கிடந்து வட்டமலைக்கரை ஓடை அணைக்கு 2021 இல் அமராவதி ஆற்றிலிருந்து தண்ணீர் கொண்டுவரப்பட்டது.
# விக்கிப்பீடியா:புதுப்பயனர் போட்டி

__NOTOC__
| **<font color="white">போட்டி</font>** | **<font color="white">விதிகள்</font>** | **<font color="white">பரிசுகள்</font>** | **<font color="white">தலைப்புகள்</font>** | **<font color="white">உதவி</font>** | } |
| --- | --- | --- | --- | --- | --- |  
---
<div>  
உங்களுக்கு அறிவியல், வரலாறு, புவியியல், பண்பாடு, கலை, இலக்கியம், திரைப்படங்கள், கணிதம், அரசியல், விலங்குகள், பறவைகள், தாவரங்கள் போன்ற பல்வேறு துறைகளில் ஆர்வம் உண்டா? இவை குறித்து நீங்களும் தமிழ் விக்கிப்பீடியாவில் கட்டுரைகள் எழுதலாம் வாருங்கள்.  
**எப்படி கட்டுரை எழுதுவது என்று அறிந்து கொள்ளவும் இணையத்தில் இலவசமாகப் பயிற்சி பெறவும் இங்கு உள்ள படிவத்தில் உங்கள் விவரங்களைத் தரவும்.**  
இதன் மூலம் யூடியுப், வாட்சாப் மூலம் விக்கிப்பீடியாவில் தகவல் சேர்ப்பதற்கான பயிற்சிகளையும் உதவிகளையும் வழங்குவோம்.  
தமிழ் விக்கிப்பீடியாவில் புதிதாக எழுத வருபவர்களுக்கான இந்தக் கட்டுரைப் போட்டியில் பங்கு கொள்ளுங்கள்! பரிசுகளை வெல்லுங்கள்! மேலும் விவரங்களுக்கு, கீழே உள்ள தகவல்களை பாருங்கள்.
<></>
# விக்கிப்பீடியா:புதுப்பயனர் போட்டி

## விதிகள்

கீழே உள்ள பெட்டியில் கட்டுரையின் தலைப்பை இட்டு "பக்கத்தை உருவாக்கவும்" என்ற பொத்தானை அழுத்தவும்.  
**தலைப்புகள் பட்டியல் பார்க்கவும் - **.  
<inputbox>
type=create
preload=Template:New_page
editintro=
placeholder= கட்டுரைத் தலைப்பை இங்கே உள்ளிடவும்
</inputbox>  
- கட்டுரையை
- தக்க சான்றுகளுடன்
- இயல்பான நடையில்
- பதிப்புரிமை மீறல் போன்ற பெரும் தரச் சிக்கல்கள் இன்றி
- தகவல் நிறைந்ததாக எழுத வேண்டும்.  
ஆங்கில விக்கிப்பீடியா கட்டுரைகளை மொழிபெயர்த்து தமிழில் எழுதலாம்.
# விக்கிப்பீடியா:புதுப்பயனர் போட்டி

## பரிசுகள்

- மூன்று மாதங்களுக்கும் சேர்த்து மொத்தப்பரிசு 52,000 இந்திய ரூபாய் அல்லது 1,30,000 இலங்கை ரூபாய்.
# விக்கிப்பீடியா:புதுப்பயனர் போட்டி

## பங்கேற்கவும்

1. உங்கள் பெயரில் ஒரு பயனர் கணக்கினை உருவாக்குங்கள்  
2. உங்கள் பயனர் கணக்கில் நுழையுங்கள்  
3. கீழே *உங்கள் பெயரைப் பதிவு செய்க* என்று உள்ள நீல நிறப் பொத்தானை அழுத்துங்கள். அடுத்து வரும் பக்கத்தில் உங்கள் பெயரைச் சேர்த்து *Publish changes* என்று பக்கத்தின் கீழே உள்ள நீலநிறப் பொத்தானை அழுத்துங்கள். உங்கள் பெயர் போட்டியில் பதியப்படும்.  
<div>  
</div>  
<>ஒருங்கிணைப்பாளர்கள் கட்டுரைகள் போட்டி விதிகளுக்கு ஏற்ப உள்ளதா எனக் கவனிப்பார்கள்.</>
# விக்கிப்பீடியா:புதுப்பயனர் போட்டி

## கூடுதல் தகவல்

- பரிசுகள், விதிகள் பற்றிய கூடுதல் தகவலுக்கு இந்தப் பக்கத்தைக் காணவும்.
- கட்டுரைப் போட்டி குறித்த உதவிப் பக்கம் பாருங்கள்.
# உரோசினா தாப்டர்

**பிட்டன் எனப்பட்ட உரோசினா தாப்டர்** *(Rosina Dafter (née Fitton)*, ஆ அ வா க (FRAS) (15 மார்ச்சு 1875 - 9 ஜூன் 1959) ஓர் ஆத்திரேலிய வானியலாளர் ஆவார். அரசு வானியல் கழகத்தில் ஆய்வுறுப்பினரான முதல் ஆத்திரேலியப் பெண்மணி ஆவார். இவர் 1927 இல் பொன்சு வின்னெக்கி வால்வெள்ளியை மீளக் கண்டுபிடித்தார். இவர் சாரினா விண்மீன்குழுவில் அமைந்த நோக்கீடு செய்யப்படாத மாறும் விண்மீன்களையும் கண்டுபிடித்துள்ளார்.
# உரோசினா தாப்டர்

## வாழ்க்கை

இவர் மார்க்ரெட்டுக்கும் பல்லிய இசைநரம்பு வடிவமைப்பாளராகிய இரிச்சர்டு பிட்டனுக்கும் இலண்டனில் பிறந்தார். இவர் இலண்டன் ஓலி டிரினிட்டி பேராலயப் பள்ளியில் கல்வி பயின்றார். இவர் உடை வடிவமைப்பாளராக தன் பணியைத் தொடங்கியுள்ளார். பின்னர் 1898 நவம்பர் 20 இல் ஆல்பெர்ட் தாப்டரை மணந்தார். இவர்கள் இருவரும் 1910 இல் ஆத்திரேலியாவுக்கு வந்து நார்த்துகேட்டில் வணிகக் கடலோடிகளாகிய இரு வளர்ப்பு மகன்களுடன் வாழலாயினர்.  
இவர் இளமை முதலே விண்மீன்களில் ஆர்வம் கொண்டிருந்தார்; தானாகவே ஆர்வத்தால் கணிதம் கற்றுள்ளார். என்றாலும், ஆத்திரேலியா வந்து தக்க அறிவுரை பெற்ற பின்னரே தானாகவே வானியல் பயின்றுள்ளார்.  
இவர் 1923 இல் பிரித்தானிய வானியல் கழகத்தின் உறுப்பினராகத் தேர்வானார். இக்கழகத்தின் கிளை ஆத்திரேலியாவில் நியூசவுத் வேல்சில் இருந்தது. இக்கழகத் தென்வான் கோள நோக்கீட்டாளராக முப்பது ஆண்டுகள் இருந்தார். இவர் நியூசிலாந்து அரசு வானியல் கழகத்திலும், அமெரிக்க மாறும் விண்மீன் நோக்கீட்டாளர் கழகத்திலும் உறுப்பினராகவும் இருந்துள்ளார்.  
இவர் வானியல் நிகழ்ச்சிகளை உள்ளூர் செய்திதாள்களுக்கு அனுப்புவார்; மக்களிடம் வானியல் பற்றி உரையாற்றுவார். இவர் வானியல் கட்டுரைகளைப் பல இதழ்களில் வெளியிட்டுள்ளார்.  
தாப்டர் 1959 இல் இறந்தார்.
# முரியல் எம். சீபெர்ட்

**முரியல் ஈ. முசெல்சு சீபெர்ட்** *(Muriel E. Mussells Seyfert)* (பிறப்பு: **முரியல் எலிசபெத் முசெல்சு**, 3 பிப்ரவரி 1909 – 9 நவம்பர் 1997) ஓர் அமெரிக்க வானியலாளர் ஆவார். இவர் பால்வழியின் வலய வளிம ஒண்முகிலை (கோளாக்க வளிம ஒண்முகிலை) 1936 இல் ஆர்வார்டு கல்லூரி வான்காணகத்தில் கண்டுபிடித்து பெயர் பெற்றார்.
# முரியல் எம். சீபெர்ட்

## இளமை

இவர் ஜார்ஜுக்கும் சுட்டெல்லா முசெல்சுக்கும் மகளாக 1909 பிப்ரவரி 3 இல் மசாசூசட், தான்வர்சில் பிறந்தார்.
# முரியல் எம். சீபெர்ட்

## அறிவியல் பங்களிப்புகள்

இவர் ஆர்வார்டு கல்லூரி வான்காணகத்தில் மாந்தக் கணிப்பாளராக வேலையில் சேர்ந்தார். இவர் பால்வழியின் வலய வளிம ஒண்முகிலைக் (கோள் வளிம ஒண்முகிலைக்) கண்டுபிடித்து பெயர்பெற்றவர் ஆவார்.
# முரியல் எம். சீபெர்ட்

## சொந்த வாழ்க்கை

எரிக் மெர்வின் இண்டுசே மனைவி சில்வியா முசெல்சு இலிண்டுசே முரியலின் தங்கையாவார். முரியல் கார்ல் கீனான் சீபெர்ட்டை 1935 மே 20 இல் மணந்தார். இவரது கணவரின் நினைவாகத் தான் சீபெர்ட் பால்வெளியும் சீபெர்ட் Sextet உம் பெயரிடப்பட்டன. இவர்களுக்கு இரண்டு குழந்தைகள் உண்டு.
# கார்லினா இலெக்சோனா சுபெல்லி

**கார்லினா இலெக்சோனா சுபெல்லி** *(Karlina Leksono Supelli)* (பிறப்பு:ஜகார்த்தா 15 ஜனவரி 1958)ஓர் இந்தோனேசிய மெய்யியலாளரும் வானியலாளரும் ஆவார். இவர் இந்தோனேசியாவின் முதல் பெண் வானியலாளர் ஆவார். இந்தோனேசியாவிலுள்ள பாண்டுங் தொழில்நுட்பக் கல்லூரியில் இவர் இளநிலை பட்டம் பெற்றார். இவர் இலண்டன் பல்கலைக்கழகக் கல்லூரியில் விண்வெளி அறிவியலில் மூதறிவியல் பட்டம் பெற்றார். பின்னர், மெய்யியலுக்கு மாறினார். இவர் 1997 இல் இந்தோனேசியப் பல்கலைக்கழகத்தில் மெய்யியலில் முனைவர் பட்டம் பெற்றார்.  
இவர் 1998 இந்தோனேசியா சீர்திருத்தக் காலத்தில் மாந்தநேயச் செயல்பாடுகளில் ஈடுபட்டார். இவரது தலைமையில் 1998 பிப்ரவரியில் அக்கறையுள்ள தாய்மார்கள் இந்தோனேசிய உணவகத்தின் முன் எதிர்ப்பு ஆர்ப்பாட்டம் நடத்தினர். இதனால், காடிசு அரிவியா, விலாசிக் நொவியானா ஆகிய இருபெண்களோடு சிறையெடுக்கப்பட்டார்.  
ஒரு பெண்ணியவாதியாக கார்லினா, பல நூறு சீன இந்தோனேசியர்கள் ஜகார்த்தாவில் கற்பழிக்கப்பட்ட 1998 இந்தோனேசிய மே வன்முறை கொடுமைக்கு ஆளானவர்களின் நிலைமையை வெளிப்படுத்தவும் அவர்களது உரிமைகளைக் காக்கவும் போராடினார். இவர் இந்தோனேசியாவுக்கு அமெரிக்க ஆயுதங்களை ஏற்றுமதி செய்வதைத் தடுக்க அமெரிக்காவுக்கே சென்று தனக்குப் பல கொலை அச்சுறுத்தல்கள் வந்தபோதும் கவலைப்படாமல் அமெரிக்க அரசிடம் போராடினார். இவர் இந்தோனேசியப் படை வீர்ர்களால் கற்பழிக்கப்பட்ட அசெகுனீசு, கிழக்குத் திமோரிய பெண்களின் உரிமைகளுக்காகப் போராடினார்.  
இவர் பல இந்தோனேசியப் பல்கலைக்கழகங்களில் வானியலும் மெய்யியலும் கற்பித்துள்ளார்.இவரது எழுத்துகள் இந்தோனேசியாவிலும் வெளிநாட்டிலும் வெளியிடப்பட்டுள்ளன. இவர் இப்போது Sekolah Tinggi Filsafat Driyarkara (ஜகார்த்தாவில் உள்ள திரியர்காரா உயர்நிலை மெய்யியல் பள்ளியில்) கல்வி பயிற்றுவிக்கிறார்.
# பௌலேங்கெரைட்டு

**பௌலேங்கெரைட்டு** *(Boulangerite)* என்பது Pb<sub>5</sub>Sb<sub>4</sub>S<sub>11</sub> என்ற மூலக்கூற்று வாய்ப்பாடு கொண்ட கனிமமாகும், இதுவோர் ஈய ஆண்டிமனிசல்பைடு சல்போவுப்புக் கனிமமாகும். பிரஞ்சு நாட்டைச் சேர்ந்த கனிமவியல் பொறியாளர் சார்லசு பௌலேங்கெர் (1810–1849) நினைவாக இக்கனிமத்திற்கு பௌலேங்கெரைட்டு என்ற பெயர் சூட்டப்பட்டது. உலோகச் சாம்பல் நிறத்தில் செஞ்சாய்சதுரப் படிகங்களாகவும் , சில நேரங்களில் பிளமோசைட்டு என்று அழைக்கப்படும் மெல்லிய இறகுபோன்ற மென்மையான படிகங்களாகவும் உருவாகின்றன. பௌலேங்கெரைட்டு ஒரு முன்னணி ஈயத் தாதுவாகவும் பயன்படுத்தப்படுகிறது.  
பன்னாட்டு கனிமவியல் சங்கம் பௌலேங்கெரைட்டு கனிமத்தை Bou என்ற குறியீட்டால் அடையாளப்படுத்துகிறது.
# ஷவ்வால்

**ஷவ்வால்** (ஆங்கிலம்:*Shawwal*) என்பது இஸ்லாமிய ஆண்டின் பத்தாவது மாதமாகும். இஸ்லாமிய நாட்காட்டி ஒரு சந்திர நாட்காட்டியானதால் கிரெகொரியின் நாட்காட்டியுடன் ஒப்பிடும்போது இது ஆண்டிற்காண்டு நகருவது போன்று காட்சியளிக்கும்.  
இது புனித ரமலான் மாதத்தை அடுத்து வருகிறது. அனைத்து உலக முஸ்லிம்களும் ரமலான் மாதம் முழுவதும் நோன்பு இருந்து ஷவ்வால் மாதத்தின் தலைப்பிறை தென்பட்ட பின் ஷவ்வால் மாதத்தின் முதல் நாளில் நோன்பு பெருநாளை கொண்டாடுவார்கள்.  
இஸ்லாமிய நாட்காட்டி என்பது ஒரு சந்திர நாட்காட்டி ஆகும். அமாவாசை மற்றும் முதல் பிறை தோன்றும் போது போது சிறிது காலம் வித்தியாசப் பட்டு தொடங்கும். சந்திர ஆண்டு சூரிய ஆண்டை விடக் 11 முதல் 12 நாட்கள் குறைவாக இருப்பதால், ஷவ்வால் மாதம் எல்லா காலப் பருவங்களிலும் மாறிவரும்.
# ஷவ்வால்

## நிகழ்வுகள்

- ஹிஜ்ரி 3 வருடம் ஷவ்வால் மாதம் 3 ம் நாள் - உஹது யுத்தம்
- ஹிஜ்ரி 5 வருடம் ஷவ்வால் மாதம் 10 ம் நாள் - அல் அஹ்ஜாப் யுத்தம்
- ஹிஜ்ரி 8 வருடம் ஷவ்வால் மாதம் - தாயிப் யுத்தம்  
ஷவ்வால் மாதத்தில் 6 நோன்பு நோற்பது சிறந்தது.
# ஷவ்வால்

## காலக் கணிப்பு

முற்றிலும் சந்திரனின் சுழற்சியை அடிப்படையாகக் கொண்ட இஸ்லாமிய நாட்காட்டி சந்திர கணக்கீட்டின் படி பின்வருமாறு ஷவ்வால் மதிப்பிடப்பட்டுள்ளது.
| ஹிஜ்ரி | முதல் நாள் (CE / AD) | இறுதி நாள் (CE / AD) |
| --- | --- | --- |
| 1437 | 6 ஜூலை 2016 | 3 ஆகஸ்ட் 2016 |
| 1438 | 26 ஜூன் 2017 | 23 ஜூலை 2017 |
| 1439 | 15 ஜூன் 2018 | 13 ஜூலை 2018 |
| 1440 | 4 ஜூன் 2019 | 3 ஜூலை 2019 |
| 1441 | 24 மே 2020 | 21 ஜூன் 2020 |
| 1442 | 13 மே 2021 | 10 ஜூன் 2021 |
| ஷவ்வால் மாதம் 2016 தொடக்கம் 2021 வரை | } |  |
# கார ஈய பாசுப்பைட்டு

**கார ஈய பாசுப்பைட்டு** *(Basic lead phosphite)* என்பது Pb<sub>3</sub>O(OH)<sub>2</sub>(HPO<sub>3</sub>). என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மம் ஆகும். இந்தச் சேர்மம் பாசுபைட்டு எதிர்மின் அயனினைக் கொண்டுள்ளது, இவ்வயனிகள் சேர்மத்துடன் தொடர்புடைய ஒடுக்கும் பண்புகளை இச்சேர்மத்திற்கு வழங்குகின்றன.  
குளோரின் கொண்ட பலபடிகள், குறிப்பாக பாலிவினைல் குளோரைடு சேர்மத்தில் ஒரு நிலைப்படுத்தியாக கார ஈய பாசுப்பைட்டு பரவலாக பயன்படுத்தப்படுகிறது . சாதாரண ஈய பாசுப்பைட்டு ( PbHPO3 ) உள்ளிட்ட மற்ற ஈய பாசுபைட்டுகளும் அறியப்படுகின்றன . இருப்பினும் கார உப்பு குறிப்பாக அதிக வினைப்பயனுள்ளதாக இருக்கிறது.
# சோடியம் ஒற்றைதயோ பாசுப்பேட்டு

**சோடியம் ஒற்றைதயோ பாசுப்பேட்டு** *(Sodium monothiophosphate)* என்பது Na<sub>3</sub>PO<sub>3</sub>S(H<sub>2</sub>O)<sub>x</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மம் ஆகும். இதை சோடியம் மோனோதயோபாசுப்பேட்டு அல்லது சோடியம் பசுப்போரோதயோயேட்டு என்ற பெயர்களாலும் அழைக்கலாம். இவையனைத்தும் வெண்மையான திண்மங்கள் ஆகும். (x = 0) என்ற மதிப்பைக் கொண்ட நீரிலி வடிவம் 120-125 ° செல்சியசு வெப்பநிலையில் உருகாம்லேயே சிதைவடைகிறது. பன்னிருநீரேற்று வடிவம் பரவலாகக் காணப்படுகிறது. ஒன்பதுநீரேற்று வடிவமும் அறியப்படுகிறது.
இருதயோபாசுப்பேட்டுகள் (Na3PS2O2.11H2O), முத்தயோபாசுப்பேட்டுகள் (Na3PS3O.11H2O), நான்குதையோபாசுப்பேட்டுகள் (Na3PS4.8H2O) உள்ளிட்ட சேர்மங்கள் சோடியம் ஒற்றைதயோ பாசுப்பேட்டுடன் தொடர்புடைய பிற உப்புகளாகும்.
# சோடியம் ஒற்றைதயோ பாசுப்பேட்டு

## தயாரிப்பு

தயோபாசுப்போனைல் குளோரைடை நீரிய சோடியம் ஐதராக்சைடைப் பயன்படுத்தி கார நீராற்பகுப்பு செய்வதன் மூலம் சோடியம் ஒற்றைதயோ பாசுப்பேட்டு தயாரிக்கப்படுகிறது:  
:PSCl<sub>3</sub> + 6 NaOH + 9 H<sub>2</sub>O → Na<sub>3</sub>PO<sub>3</sub>S<sup>.</sup>(H<sub>2</sub>O)<sub>12</sub> + 3 NaCl  
இவ்வினையில் பன்னிருநீரேற்று கிடைக்கிறது. இதை எளிதில் நீர்நீக்கம் செய்ய இயலும்.
6.5 மோல் H<sub>2</sub>SO<sub>4</sub> அமிலத்தைப் பயன்படுத்தி மேற்கொள்ளப்படும் பகுதி நீர் நீக்க வினையில் ஒன்பது நீரேற்று உருவாகிறது. நைட்ரசன் வாயுவைச் செலுத்தி மேற்கொள்ளப்படும் நீர் நீக்க வினையால் நீரிலி வடிவ உப்பு தோன்றுகிறது.  
சோடியம் பாசுப்போரோதயோலேட்டு நடுநிலை pH நிலையில் சிதைவடைகிறது. சிலிக்கான் உயவுப்பசை பாசுப்போரோதையோயேட்டு அயனியின் நீராற்பகுப்பு வினையில் வினையூக்கியாகச் செயற்படுகிறது. எனவே இதை கண்ணாடி இணைப்புகளில் பயன்படுத்த பரிந்துரைக்கப்படுவதில்லை.  
நீரிலி நிலை சேர்மத்தில் P-S பிணைப்புக்கு இடையில் 211 பைக்கோமீட்டர் இடைவெளியும், இதற்குச் சமமான மூன்று P-O பிணைப்புகளுக்கு இடையில் 151 பைக்கோமீட்டர் என்ற குறைந்த இடைவெளியும் காணப்படுகின்றன. முற்றிலும் வேறுபட்ட இம்மதிப்புகள் P-S பிணைப்பை தனி பிணைப்பாக அடையாளப்படுத்துகின்றன.
# ஜி. எஸ். இலட்சுமண ஐயர்

**ஜி. எஸ். இலட்சுமண அய்யர்** (G. S. Lakshman Iyer, 1918 - சனவரி 2, 2011) ஓர் இந்திய விடுதலைப் போராட்ட வீரரும், சமூகச் சேவரும், மற்றும் சாதிய பாகுபாடு எதிர்ப்பாளரும் ஆவார்.
இவர் இந்தியாவின், தமிழ்நாடு மாநிலத்தில், ஈரோடு மாவட்டத்தில் உள்ள கோபிச்செட்டிப்பாளையத்தில் 1918ஆம் ஆண்டில் பிறந்தார்.
# ஜி. எஸ். இலட்சுமண ஐயர்

## காந்தியவாதி

இவர் காந்தியடிகளின் சத்தியாகிரக வழியை சுதந்திரப் போராட்டத்திற்கு மட்டும் பயன்படுத்தியவர் அல்ல. தனது வாழ்வின் ஒவ்வொரு நிலையிலும் காந்தியடிகளின் கொள்கையை கடைபிடித்து வாழ்ந்தார்.
# ஜி. எஸ். இலட்சுமண ஐயர்

## நகராட்சித் தலைவர்

இவர் [1952-1955 மற்றும் 1986- 1991] ஆகிய ஆண்டுகளில், கோபிச்செட்டிப்பாளையம் நகராட்சி தலைவராக இருந்தபோது நகராட்சியில் மனிதக் கழிவுகளை மனிதர்களே அகற்றும் நிலையை தடை செய்தார். இந்தியாவிலேயே இந்தத் திட்டத்தை கோபிச்செட்டிபாளையம் நகராட்சியில் தான் முதன் முதலில் கொண்டு வரப்பட்டது.
# ஜி. எஸ். இலட்சுமண ஐயர்

## தீண்டாமை ஒழிப்பில் பங்கு

1928ஆம் ஆண்டு தீண்டாமை ஒழிப்பு இயக்கத்தை காந்தியடிகள் அறிவித்த போது அதில் தன்னை முழுமையாக ஈடுபடுத்திக் கொண்டார். அவரது பகுதியிலிருந்து ஆதிதிராவிட மக்களை அழைத்து சமபந்தி விருந்து நடத்தினார். அவரது வீட்டுக் கிணற்றிலிருந்து அனைத்து தரப்பு மக்களையும் தண்ணீர் எடுத்துச் செல்ல அனுமதித்தார். இதனால் இவருடைய இனத்தைச் சேர்ந்தவர்களால் இவர் ஒதுக்கி வைக்கப்பட்டார். அவர் மட்டுமின்றி லட்சுமண அய்யரின் சகோதரியான ஆனந்தி லட்சுமியையும், அவரது புகுந்த வீட்டினர் பிறந்த வீட்டிற்கு அனுப்பி வைத்துவிட்டனர்.
# ஜி. எஸ். இலட்சுமண ஐயர்

## திருமண வாழ்க்கை

இவருக்கு பதினாறு வயதானபோது, காங்கிரஸ் கட்சியின் தீவிர தொண்டனான சுந்தரராம அய்யர் அலமேலு தம்பதியினரின் மகள் லட்சுமியை திருமணம் செய்து வைத்தனர்.
# ஜி. எஸ். இலட்சுமண ஐயர்

## சிறை வாசம்

திருமணத்திற்குப் பின்னர் லட்சுமண ஐயர் அவரது மனைவி லட்சுமியையும், சுதந்திரப் போராட்டத்தில் ஈடுபடச் செய்தார். சத்தியாகிரக போராட்டத்தில் ஈடுபட்டதால் அவர்கள் 2 பேரும் கைது செய்யப்பட்டு ஆங்கிலேயரால் சிறையில் அடைக்கப்பட்டனர்.
# ஜி. எஸ். இலட்சுமண ஐயர்

## காந்தி - லட்சுமண அய்யர் சந்திப்பு

சிறையிலிருந்து விடுவிக்கப்பட்ட பின்னர், 1942 ஆம் ஆண்டு காந்தியடிகளை லட்சுமண அய்யர் சந்தித்தார். அதன் பின்னர் சமூக மாற்றத்திற்கான பணிகளில் தொய்வின்றி பணியாற்றினார். குறிப்பாக தீண்டாமை ஒழிப்பு இயக்கம், பெண் குழந்தைகள் கல்வி போன்றவற்றில் அதிக அக்கறைச் செலுத்தினார். இவருடைய சேவையை கவரப்பட்ட காந்தி அடிகள் இவரை "ஹரிஜன் சேவக் சங்க்" அமைப்புச் செயலாளராக நியமித்தார். தீண்டாமையால் மிகவும் பாதிக்கப்பட்ட மக்களுக்காக காந்தியின் அழைப்பை ஏற்று அவர் பணி செய்தார்.
# ஜி. எஸ். இலட்சுமண ஐயர்

## சிலை அமைப்பு

லட்சுமண அய்யரின் பெருமையைப் பறைசாற்றும் விதமாக அவரது முழு உருவ சிலையை தமிழ்நாடு கவர்னர் பன்வாரிலால் புரோகித் ஆகத்து 29, 2018 அன்று திறந்து வைத்தார்.
# ஜி. எஸ். இலட்சுமண ஐயர்

## இறப்பு

இவர் சனவரி 2, 2011 அன்று காலமானார். இவரது நினைவிடமானது ஈரோடு மாவட்டம், கோபிச்செட்டிப்பாளையத்தில் உள்ளது.
# வரவர ராவ்

**வரவர ராவ்** (*Varavara Rao*, பிறப்பு: 3 நவம்பர் 1940) என்பவர் இந்தியாவின் தெலங்கானாவைச் சேர்ந்த பொதுவுடமை செயற்பாட்டாளர், நக்சலைட்டு ஆதரவாளர், புகழ்பெற்ற கவிஞர், பத்திரிகையாளர், இலக்கிய விமர்சகர் மற்றும் பேச்சாளர் ஆவார். இவர் 1957 ஆண்டு முதல் கவிதைகளை எழுதிவருகிறார். தெலுங்கு இலக்கிய பட்டதாரியான இவர் இளங்கலை மாணவர்களுக்கு சுமார் 40 ஆண்டுகளாக கற்பித்து வருகிறார். தெலுங்கு இலக்கியவாதிகளில் சிறந்த மார்க்சிய விமர்சகர்களில் ஒருவராக இவர் கருதப்படுகிறார். இவர் ஆயிரக்கணக்கான பொதுக் கூட்டங்களில் உரையாற்றியுள்ளார். இவர் நவீன தெலுக்கு இலக்கியத்துக்காக 1966 ஆம் ஆண்டு சுர்ஜனா என்னும் காலண்டிதழைத் துவக்கினார், பிறகு இது மாத இதழாக 1992வரை வெற்றிகரமாக வெளிவந்தது. இவர் *விப்லாவா ரட்சயாட்ல சங்கம்* (புரட்சி எழுத்தாளர்கள் சங்கம்) என்ற அமைப்பின் நிறுவனர்களில் ஒருவர், நக்சலைட் சித்தாந்தத்தை ஆதரித்தும், அதை பரப்புகின்ற இந்த அமைப்பானது சுருக்கமாக விரசம் என்ற பெயரில் சிறப்பாக அறியப்படுகிறது. இவர் தெலுங்கில் வெளிவருகின்ற பல முற்போக்கான, புரட்சிகர பத்திரிகைகளுடன் தொடர்பு கொண்டிருக்கிறார்.
# வரவர ராவ்

## கைது

மகாராட்டிர மாநிலம், பீமா கோரேகானில் நடந்த கலவர வழக்கு மற்றும் இந்தியப் பிரதமர் நரேந்திர மோதியைக் கொல்ல சதித்திட்டம் தீட்டியது போன்ற குற்றங்களைச்சாட்டி, இவர் உள்ளிட்ட இடதுசாரி ஆதரவாளர்கள் ஐந்து பேர் வீடுகளில் புனே காவல்துறையினர் 2018 ஆகத்து 28 அன்று சோதனை நடத்தினர். பின்னர் இந்த ஐந்து பேரும் கைது செய்யப்பட்டனர். இந்த கைதுகளுக்கு நாடுமுழுவதும் பரவலான எதிர்ப்பு ஏற்பட்டது. உச்ச நீதிமன்றம் இவர்கள் கைது தொடர்பாக அரசிடம் பல கேள்விகளை எழுப்பியதுடன், அவர்களைச் சிறையில் அடைக்ககாமல், வீட்டுக் காவலில் வைத்து விசாரிக்க உத்தரவிட்டது.
# மழிலான் ஆத்மன்

தாதுக் **மழிலான் பிந்தி ஆத்மன்** *(Mazlan binti Othman)* (பிறப்பு: 11 திசம்பர் 1951) ஒரு மலேசிய வானியற்பியலாளர் ஆவார். இவர் தன் நாட்டில் பல பத்திரங்களை வகித்துள்ளார். இவர் வியன்னா, பன்னாட்டவையின் புற விண்வெளிச் செயல்பாடுகள் இயக்குநராக இருந்தார் from 2010 to 2014.
# மழிலான் ஆத்மன்

## தகைமைகள்

### மலேசியத் தகைமைகள்

- : நடப்பியல் தற்காப்பாளர் ஆணை அலுவலகம், (K.M.N.) (1994)
- :தகவுறு பணி ஆணை (P.J.N.) (1997)
# மழிலான் ஆத்மன்

## சொந்த வாழ்க்கை

தாத்தோ மழிலான் ஆத்மன் இரு குழந்தைகளும் இரு பேத்திகளும் உண்டு. இவர் தன் இளைய மகளுடன் ஆத்திரியா, வியன்னாவில் வாழ்கிறார்.
# வினிதா மார்வாகா மாதில்

**வினிதா மார்வாகா மாதில்** (*Vinita Marwaha Madill*) (பிறப்பு: 9 ஜனவரி 1987) ஒரு பிரித்தானிய வானியலாளரும் விண்வெளி இயக்கங்கள் பொறியாளரும் அறிவியல் தொடர்பாடல் வல்லுன்ரும் ஆவார். இவர் நெதர்லாந்து, ஐரோப்பிய விண்வெளி முகமையில் பணிபுரிகிறார். இங்கு இவர் ஐரோப்பிய எந்திரன் கிளை உருவாக்கப் பொறுப்பாளராக உள்ளார். இவர் ** ஏவூர்திப் பெண்** எனும் வலைத்தளத்தை உருவாக்கியுள்ளார். இது கதைகளாலும் நேர்காணல்களாலும் பெண்கள் விண்வெளியியலை (STEM) அறிய ஊக்குவிக்கிறார்.
# வினிதா மார்வாகா மாதில்

## இளமையும் கல்வியும்

வினிதா மார்வாகா மாதில் 1987 ஆம் ஆண்டு சனவரி மாதம் 9 ஆம் தேதியன்று இங்கிலாந்து நாட்டின் கிங்சுடன் நகரில் பிறந்தார். இவர் இந்திய வம்சாவளியைச் சேர்ந்தவர். இவர் டோல்வொர்த் பெண்கள் பள்ளியில் பயின்றார். பன்னிரெண்டு வயது சிறுமியாக இருக்கும்போதே தனது இயற்பியல் ஆசிரியரிடம் "நாசாவின் பணிக் கட்டுப்பாட்டில் பணிபுரிய விரும்புவதாக இவர் கூறினார்.
# சுதா பரத்வாஜ்

**சுதா பரத்வாஜ்** (Sudha Bharadwaj) என்பவர் என்பவர் சத்தீசுகர் மாநிலத்தில் 29 ஆண்டுகளாக வாழ்ந்துவரும் ஒரு தொழிற்சங்கவாதிப் பெண்மணி மற்றும் நில ஆக்கிரமிப்புக்கு எதிரான சமூக உரிமை செயற்பாட்டாளர் ஆவார். சத்தீசுகரில் உள்ள மக்கள் சிவில் உரிமைக் கழகத்தின் பொதுச் செயலாளராக இருக்கிறார். ஜன் ஹித் என்ற வழக்கறிஞர்களின் அமைப்பைத் தோற்றுவித்தவர். மேலும் சங்கர் குஹா நியோகியுடன் இணைந்து சத்தீசுகர் முக்தி மோர்ச்சாவில் இயங்கியவர்.
# சுதா பரத்வாஜ்

## இளமைக் காலம்

சுதாவின் பெற்றோர்கள் அமெரிக்காவில் இருந்தபொழுதில் சுதா பிறந்த காரணத்தால், அமெரிக்கக் குடியுரிமை பெற்றிருந்தார்.தமது 11 ஆம் அகவையில் இந்தியாவுக்குத் திரும்பினார். 18 ஆம் அகவையில் அமெரிக்கக் குடியுரிமையைக் கைவிட்டார். கான்பூர் ஐ. ஐ. டி. கல்வி நிறுவனத்தில் சேர்ந்து கணிதம் பயின்று பட்டம் பெற்றார்.
# சுதா பரத்வாஜ்

## செயற்பாடுகள்

இவர் ஐஐடி மாணவராக இருந்த காலகட்டத்தில் உத்திரப் பிரதேசம், மேற்கு வங்காளம், பீகார் போன்ற மாநிலங்களில் தொழிலாளர்களின் ஆபத்தான பணி நிலைமையை அம்பலப்படுத்தினார். 1986இல் நியாகியுடன் இணைந்து சத்தீஸ்கர் முக்தி மோர்ச்சாவில் பணியாற்றினார்.  
இவர் தில்லி தேசிய சட்ட பல்கலைக்கழகத்தின் வருகை பேராசிரியர் ஆவார். மற்றும் இந்திய வழக்கறிஞர்கள் சங்கத்தின் துணைத் தலைவராக உள்ளார்.
# சுதா பரத்வாஜ்

## கைது

மகாராட்டிர மாநிலம், பீமா கோரேகானில் நடந்த கலவர வழக்கு மற்றும் இந்தியப் பிரதமர் நரேந்திர மோதியைக் கொல்ல சதித்திட்டம் தீட்டியது போன்ற குற்றங்களைச்சாட்டி, இவர் உள்ளிட்ட இடதுசாரி ஆதரவாளர்கள் ஐந்து பேர் வீடுகளில் புனே காவல்துறையினர் 2018 ஆகத்து 28 அன்று சோதனை நடத்தினர். பின்னர் இந்த ஐந்து பேரும் கைது செய்யப்பட்டனர். இந்த கைதுகளுக்கு நாடுமுழுவதும் பரவலான எதிர்ப்பு ஏற்பட்டது. உச்ச நீதிமன்றம் இவர்கள் கைது தொடர்பாக அரசிடம் பல கேள்விகளை எழுப்பியதுடன், அவர்களைச் சிறையில் அடைக்ககாமல், வீட்டுக் காவலில் வைத்து விசாரிக்க உத்தரவிட்டது.
# தமிழ்நாடு வருவாய் வட்டங்கள்

தமிழ்நாட்டில் தற்போது உள்ள 38 மாவட்டங்களில் 316 வருவாய் வட்டங்கள் உள்ளது.. அவைகளின் மாவட்ட வாரியான பட்டியல்:
# தமிழ்நாடு வருவாய் வட்டங்கள்

## திருவள்ளூர் மாவட்டம்

திருவள்ளூர் மாவட்டம், திருத்தணி, பொன்னேரி, திருவள்ளூர் என 3 வருவாய் கோட்டங்களும், 9 வருவாய் வட்டங்களும், 48 உள்வட்டங்களும் மற்றும் 792 வருவாய் கிராமங்களும் கொண்டது.  
1. கும்மிடிப்பூண்டி வட்டம்
1. திருவள்ளூர் வட்டம்
1. பொன்னேரி வட்டம்
1. பூந்தமல்லி வட்டம்
1. திருத்தணி வட்டம்
1. பள்ளிப்பட்டு வட்டம்
1. ஊத்துக்கோட்டை வட்டம்
1. ஆவடி வட்டம்
1. ஆர். கே. பேட்டை வட்டம் (இராமகிருஷ்ணராஜா பேட்டை வட்டம்)
# தமிழ்நாடு வருவாய் வட்டங்கள்

## சென்னை மாவட்டம்

சென்னை மாவட்டம், அம்பத்தூர், கிண்டி, தண்டையார்பேட்டை என 3 வருவாய் கோட்டங்களும், 16 வருவாய் வட்டங்களும், 40 உள்வட்டங்களும் மற்றும் 68 வருவாய் கிராமங்களும் கொண்டது. தற்போது சென்னை மாவட்டத்தின் பரப்பளவு 178 சகிமீ ஆகவுள்ளது. இதனை 426 சகிமீ ஆக உயர்த்த, வருவாய் வட்டங்களின் எண்ணிக்கை 16 ஆக உயர்த்த திட்டமிடப்பட்டுள்ளது. மேலும் பெருநகர சென்னை மாநகராட்சியும் கொண்டது.  
1. தண்டையார்பேட்டை வட்டம்
1. அமைந்தக்கரை வட்டம்
1. அயனாவரம் வட்டம்
1. கொளத்தூர் வட்டம்
1. எழும்பூர் வட்டம்
1. கிண்டி வட்டம்
1. மாம்பலம் வட்டம்
1. மயிலாப்பூர் வட்டம்
1. பெரம்பூர் வட்டம்
1. புரசைவாக்கம் வட்டம்
1. வேளச்சேரி வட்டம்
1. மதுரவாயல் வட்டம்
1. திருவொற்றியூர் வட்டம்
1. சோழிங்கநல்லூர் வட்டம்
1. ஆலந்தூர் வட்டம்
1. மாதவரம் வட்டம்
1. அம்பத்தூர் வட்டம்
# தமிழ்நாடு வருவாய் வட்டங்கள்

## காஞ்சிபுரம் மாவட்டம்

காஞ்சிபுரம் மாவட்டம், காஞ்சிபுரம் மற்றும் திருப்பெரும்புதூர் என 2 வருவாய் கோட்டங்களும், 5 வருவாய் வட்டங்களும் கொண்டது.  
1. காஞ்சிபுரம் வட்டம்
1. உத்திரமேரூர் வட்டம்
1. ஸ்ரீபெரும்புதூர் வட்டம்
1. வாலாஜாபாத் வட்டம்
1. குன்றத்தூர் வட்டம்
# தமிழ்நாடு வருவாய் வட்டங்கள்

## செங்கல்பட்டு மாவட்டம்

நவம்பர் 2019இல், காஞ்சிபுரம் மாவட்டத்தின் பகுதிகளைக் கொண்டு நிறுவப்பட்டது.செங்கல்பட்டு மாவட்டம், செங்கல்பட்டு, தாம்பரம், மதுராந்தகம் என 3 வருவாய் கோட்டங்களும், 8 வருவாய் வட்டங்களும், 40 குறு வட்டங்களும், 636 வருவாய் கிராமங்களும் கொண்டது.
1. செங்கல்பட்டு வட்டம்
1. மதுராந்தகம் வட்டம்
1. தாம்பரம் வட்டம்
1. திருக்கழுகுன்றம் வட்டம்
1. செய்யூர் வட்டம்
1. பல்லாவரம் வட்டம்
1. திருப்போரூர் வட்டம்
1. வண்டலூர் வட்டம்
# தமிழ்நாடு வருவாய் வட்டங்கள்

## வேலூர் மாவட்டம்

வேலூர் மாவட்டம், வேலூர், குடியாத்தம் என 2 வருவாய் கோட்டங்களும், 6 வருவாய் வட்டங்களும் கொண்டது. இம்மாவட்டப் பகுதிகளைக் கொண்டு நவம்பர் 2019-இல் இராணிப்பேட்டை மாவட்டம் மற்றும் திருப்பத்தூர் மாவட்டங்கள் நிறுவப்பட்டது.  
1. வேலூர் வட்டம்
1. குடியாத்தம் வட்டம்
1. கீழ்வைத்தியனான் குப்பம் வட்டம் (கே. வி. குப்பம் வட்டம்)
1. காட்பாடி வட்டம்
1. பேரணாம்பட்டு வட்டம்
1. அணைக்கட்டு வட்டம்
# தமிழ்நாடு வருவாய் வட்டங்கள்

## இராணிப்பேட்டை மாவட்டம்

வேலூர் மாவட்டத்தின், பகுதிகளைக் கொண்டு நவம்பர் 2019 இல் நிறுவப்பட்ட இராணிப்பேட்டை மாவட்டம், இராணிப்பேட்டை, அரக்கோணம் என 2 வருவாய் கோட்டங்களும், 6 வருவாய் வட்டங்களும், 18 குறுவட்டங்களும், 330 வருவாய் கிராமங்களும் கொண்டது.  
1. அரக்கோணம் வட்டம்
1. வாலாஜா வட்டம்
1. நெமிலி வட்டம்
1. ஆற்காடு வட்டம்
1. சோளிங்கர் வட்டம்
1. கலவை வட்டம்
# தமிழ்நாடு வருவாய் வட்டங்கள்

## திருப்பத்தூர் மாவட்டம்

திருப்பத்தூர் மாவட்டம், திருப்பத்தூர் மற்றும் வாணியம்பாடி என 2 வருவாய் கோட்டங்களும், 4 வருவாய் வட்டங்களும் கொண்டது.  
1. ஆம்பூர் வட்டம்
1. வாணியம்பாடி வட்டம்
1. திருப்பத்தூர் வட்டம்
1. நாட்டறம்பள்ளி வட்டம்
# தமிழ்நாடு வருவாய் வட்டங்கள்

## திருவண்ணாமலை மாவட்டம்

திருவண்ணாமலை மாவட்டம், திருவண்ணாமலை, ஆரணி மற்றும் செய்யார் என 3 வருவாய் கோட்டங்களும், 12 வருவாய் வட்டங்களும், 54 உள்வட்டங்களும், 1064 வருவாய் கிராமங்களும் கொண்டது.  
1. ஆரணி வட்டம்
1. செங்கம் வட்டம்
1. செய்யார் வட்டம்
1. போளூர் வட்டம்
1. தண்டராம்பட்டு வட்டம்
1. திருவண்ணாமலை வட்டம்
1. வந்தவாசி வட்டம்
1. கலசப்பாக்கம் வட்டம்
1. வெம்பாக்கம் வட்டம்
1. சேத்துப்பட்டு வட்டம்
1. கீழ்பெண்ணாத்தூர் வட்டம்
1. சவ்வாது மலை வட்டம்
# தமிழ்நாடு வருவாய் வட்டங்கள்

## விழுப்புரம் மாவட்டம்

விழுப்புரம் மாவட்டம், விழுப்புரம் மற்றும் திண்டிவனம் முகையூர் என 3 வருவாய் கோட்டங்களும், 9 வருவாய் வட்டங்களும், 57 உள்வட்டங்களும் கொண்டது.  
1. விழுப்புரம் வட்டம்
1. செஞ்சி வட்டம்
1. திண்டிவனம் வட்டம்
1. வானூர் வட்டம்
1. விக்கிரவாண்டி வட்டம்
1. மரக்காணம் வட்டம்
1. மேல்மலையனூர் வட்டம்
1. கண்டாச்சிபுரம் வட்டம்
1. திருவெண்ணெய்நல்லூர் வட்டம்
# தமிழ்நாடு வருவாய் வட்டங்கள்

## கள்ளக்குறிச்சி மாவட்டம்

கள்ளக்குறிச்சி மாவட்டம், கள்ளக்குறிச்சி மற்றும் திருக்கோவிலூர் என 2 வருவாய் கோட்டங்களும், 6 வருவாய் வட்டங்களும் கொண்டது.
1. கள்ளக்குறிச்சி வட்டம்
1. திருக்கோவிலூர் வட்டம்
1. உளுந்தூர்பேட்டை வட்டம்
1. சங்கராபுரம் வட்டம்
1. சின்னசேலம் வட்டம்
1. கல்வராயன்மலை வட்டம்
# தமிழ்நாடு வருவாய் வட்டங்கள்

## கடலூர் மாவட்டம்

கடலூர் மாவட்டம், கடலூர், விருத்தாச்சலம் மற்றும் சிதம்பரம் என 3 வருவாய் கோட்டங்களும், 10 வருவாய் வட்டங்களும் மற்றும் 905 வருவாய் கிராமங்களும் கொண்டது.  
1. சிதம்பரம் வட்டம்
1. கடலூர் வட்டம்
1. காட்டுமன்னார்கோயில் வட்டம்
1. குறிஞ்சிப்பாடி வட்டம்
1. பண்ருட்டி வட்டம்
1. திட்டக்குடி வட்டம்
1. விருத்தாச்சலம் வட்டம்
1. வேப்பூர் வட்டம்
1. புவனகிரி வட்டம்
1. ஸ்ரீமுஷ்ணம் வட்டம்
# தமிழ்நாடு வருவாய் வட்டங்கள்

## கிருஷ்ணகிரி மாவட்டம்

கிருஷ்ணகிரி மாவட்டம், கிருஷ்ணகிரி மற்றும் ஒசூர் என 2 வருவாய் கோட்டங்களும், 8 வருவாய் வட்டங்களும், 29 உள்வட்டங்களும் மற்றும் 661 வருவாய் கிராமங்களும் கொண்டது.  
1. கிருஷ்ணகிரி வட்டம்
1. ஓசூர் வட்டம்
1. போச்சம்பள்ளி வட்டம்
1. ஊத்தங்கரை வட்டம்
1. தேன்கனிக்கோட்டை வட்டம்
1. பர்கூர் வட்டம்
1. சூளகிரி வட்டம்
1. அஞ்செட்டி வட்டம்
# தமிழ்நாடு வருவாய் வட்டங்கள்

## தருமபுரி மாவட்டம்

தருமபுரி மாவட்டம், தருமபுரி மற்றும் அரூர் என 2 வருவாய் கோட்டங்களும், 7 வருவாய் வட்டங்களும், 23 உள்வட்டங்களும் மற்றும் 470 வருவாய் கிராமங்களும் கொண்டது.  
1. தருமபுரி வட்டம்
1. அரூர் வட்டம்
1. பாலக்கோடு வட்டம்
1. பாப்பிரெட்டிப்பட்டி வட்டம்
1. பென்னாகரம் வட்டம்
1. காரிமங்கலம் வட்டம்
1. நல்லம்பள்ளி வட்டம்
# தமிழ்நாடு வருவாய் வட்டங்கள்

## சேலம் மாவட்டம்

சேலம் மாவட்டம், சேலம், ஆத்தூர், மேட்டூர் மற்றும் சங்ககிரி என 4 வருவாய் கோட்டங்களும், 13 வருவாய் வட்டங்களும், 44 உள்வட்டங்களும் மற்றும் 665 வருவாய் கிராமங்களும் கொண்டது.  
1. சேலம் வட்டம்
1. சேலம் மேற்கு வட்டம்
1. சேலம் தெற்கு வட்டம்
1. ஆத்தூர் (சேலம்) வட்டம்
1. எடப்பாடி வட்டம்
1. கெங்கவல்லி வட்டம்
1. மேட்டூர் வட்டம்
1. ஓமலூர் வட்டம்
1. சங்ககிரி வட்டம்
1. வாழப்பாடி வட்டம்
1. ஏற்காடு வட்டம்
1. காடையாம்பட்டி வட்டம்
1. பெத்தநாயக்கன்பாளையம் வட்டம்
# தமிழ்நாடு வருவாய் வட்டங்கள்

## பெரம்பலூர் மாவட்டம்

பெரம்பலூர் மாவட்டம், பெரம்பலூர் என்ற ஒரு வருவாய் கோட்டமும், 4 வருவாய் வட்டங்களும், 11 உள்வட்டங்களும் மற்றும் 152 வருவாய் கிராமங்களும் கொண்டது.  
1. குன்னம் வட்டம்
1. பெரம்பலூர் வட்டம்
1. வேப்பந்தட்டை வட்டம்
1. ஆலத்தூர் வட்டம்
# தமிழ்நாடு வருவாய் வட்டங்கள்

## அரியலூர் மாவட்டம்

அரியலூர் மாவட்டம், அரியலூர் மற்றும் உடையார்பாளையம் என 2 வருவாய் கோட்டங்களும், 4 வருவாய் வட்டங்களும், 15 உள்வட்டங்களும் மற்றும் 195 வருவாய் கிராமங்களும் கொண்டது.  
1. அரியலூர் வட்டம்
1. செந்துறை வட்டம்
1. உடையார்பாளையம் வட்டம்
1. ஆண்டிமடம் வட்டம்
# தமிழ்நாடு வருவாய் வட்டங்கள்

## நாகப்பட்டினம் மாவட்டம்

1. கீழ்வேலூர் வட்டம்
1. நாகப்பட்டினம் வட்டம்
1. திருக்குவளை வட்டம்
1. வேதாரண்யம் வட்டம்
# தமிழ்நாடு வருவாய் வட்டங்கள்

## மயிலாடுதுறை மாவட்டம்

1. மயிலாடுதுறை வட்டம்
1. சீர்காழி வட்டம்
1. தரங்கம்பாடி வட்டம்
1. குத்தாலம் வட்டம்
# தமிழ்நாடு வருவாய் வட்டங்கள்

## ஈரோடு மாவட்டம்

ஈரோடு மாவட்டம், ஈரோடு கோபிச்செட்டிப்பாளையம் மற்றும் சத்தியமங்கலம் என 3 வருவாய் கோட்டங்களும், 10 வருவாய் வட்டங்களும், 35 உள்வட்டங்களும் மற்றும் 375 வருவாய் கிராமங்களும் கொண்டது.  
1. பவானி வட்டம்
1. அந்தியூர் வட்டம்
1. ஈரோடு வட்டம்
1. கோபிசெட்டிப்பாளையம் வட்டம்
1. பெருந்துறை வட்டம்
1. சத்தியமங்கலம் வட்டம்
1. நம்பியூர் வட்டம்
1. கொடுமுடி வட்டம்
1. மொடக்குறிச்சி வட்டம்
1. தாளவாடி வட்டம்
# தமிழ்நாடு வருவாய் வட்டங்கள்

## நாமக்கல் மாவட்டம்

நாமக்கல் மாவட்டம், நாமக்கல் மற்றும் திருச்செங்கோடு என 2 வருவாய் கோட்டங்களும், 8 வருவாய் வட்டங்களும் மற்றும் 391 வருவாய் கிராமங்களும் கொண்டது.  
1. நாமக்கல் வட்டம்
1. திருச்செங்கோடு வட்டம்
1. இராசிபுரம் வட்டம்
1. பரமத்தி-வேலூர் வட்டம்
1. கொல்லிமலை வட்டம்
1. சேந்தமங்கலம் வட்டம்
1. குமாரபாளையம் வட்டம்
1. மோகனூர் வட்டம்
# தமிழ்நாடு வருவாய் வட்டங்கள்

## திருச்சிராப்பள்ளி மாவட்டம்

திருச்சிராப்பள்ளி மாவட்டம், திருச்சிராப்பள்ளி, ஸ்ரீரங்கம், லால்குடி, முசிறி என 4 வருவாய் கோட்டங்களும், 11 வருவாய் வட்டங்களும் மற்றும் 506 வருவாய் கிராமங்களும் கொண்டது.  
1. மணப்பாறை வட்டம்
1. மருங்காபுரி வட்டம்
1. ஸ்ரீரங்கம் வட்டம்
1. திருச்சிராப்பள்ளி (மேற்கு) வட்டம்
1. திருச்சிராப்பள்ளி (கிழக்கு) வட்டம்
1. இலால்குடி வட்டம்
1. மண்ணச்சநல்லூர் வட்டம்
1. துறையூர் வட்டம்
1. முசிறி வட்டம்
1. தொட்டியம் வட்டம்
1. திருவெறும்பூர் வட்டம்
# தமிழ்நாடு வருவாய் வட்டங்கள்

## தஞ்சாவூர் மாவட்டம்

தஞ்சாவூர் மாவட்டம், தஞ்சாவூர், கும்பகோணம், பட்டுக்கோட்டை என 3 வருவாய் கோட்டங்களும், 9 வருவாய் வட்டங்களும், 50 உள்வட்டங்களும் மற்றும் 906 வருவாய் கிராமங்களும் கொண்டது.  
1. கும்பகோணம் வட்டம்
1. ஒரத்தநாடு வட்டம்
1. பாபநாசம் வட்டம்
1. பட்டுக்கோட்டை வட்டம்
1. பூதலூர் வட்டம்
1. பேராவூரணி வட்டம்
1. தஞ்சாவூர் வட்டம்
1. திருவையாறு வட்டம்
1. திருவிடைமருதூர் வட்டம்
# தமிழ்நாடு வருவாய் வட்டங்கள்

## திருவாரூர் மாவட்டம்

திருவாரூர் மாவட்டம், திருவாரூர் மற்றும் மன்னார்குடி என 2 வருவாய் கோட்டங்களும், 8 வருவாய் வட்டங்களும், 28 உள்வட்டங்களும் மற்றும் 573 வருவாய் கிராமங்களும் கொண்டது.  
1. குடவாசல் வட்டம்
1. மன்னார்குடி வட்டம்
1. நன்னிலம் வட்டம்
1. நீடாமங்கலம் வட்டம்
1. கூத்தாநல்லூர் வட்டம்
1. திருத்துறைப்பூண்டி வட்டம்
1. திருவாரூர் வட்டம்
1. வலங்கைமான் வட்டம்
# தமிழ்நாடு வருவாய் வட்டங்கள்

## நீலகிரி மாவட்டம்

நீலகிரி மாவட்டம், உதகை, குன்னூர் & கூடலூர் என 3 வருவாய் கோட்டங்களும், 6 வருவாய் வட்டங்களும், 15 உள்வட்டங்களும் மற்றும் 88 வருவாய் கிராமங்களும் கொண்டது.  
1. உதகமண்டலம் வட்டம்
1. குந்தா வட்டம்
1. பந்தலூர் வட்டம்
1. குன்னூர் வட்டம்
1. கூடலூர் வட்டம்
1. கோத்தகிரி வட்டம்
# தமிழ்நாடு வருவாய் வட்டங்கள்

## கோயம்புத்தூர் மாவட்டம்

கோயம்புத்தூர் மாவட்டம், கோயம்புத்தூர் தெற்கு, கோயம்புத்தூர் வடக்கு மற்றும் பொள்ளாட்சி என 3 வருவாய் கோட்டங்களும், 11 வருவாய் வட்டங்களும், 38 உள்வட்டங்களும் மற்றும் 295 வருவாய் கிராமங்களும் கொண்டுள்ளது.  
1. கோயம்புத்தூர் வடக்கு வட்டம்
1. அன்னூர் வட்டம்
1. கோயம்புத்தூர் தெற்கு வட்டம்
1. மேட்டுப்பாளையம் வட்டம்
1. பொள்ளாச்சி வட்டம்
1. கிணத்துக்கடவு வட்டம்
1. வால்பாறை வட்டம்
1. சூலூர் வட்டம்
1. பேரூர் வட்டம்
1. மதுக்கரை வட்டம்
1. ஆனைமலை வட்டம்
# தமிழ்நாடு வருவாய் வட்டங்கள்

## திருப்பூர் மாவட்டம்

திருப்பூர் மாவட்டம், திருப்பூர், உடுமலைப்பேட்டை மற்றும் தாராபுரம் என 3 வருவாய் கோட்டங்களும், 9 வருவாய் வட்டங்களும், 33 உள்வட்டங்களும் மற்றும் 350 வருவாய் கிராமங்களும் கொண்டது.  
1. திருப்பூர் வடக்கு வட்டம்
1. திருப்பூர் தெற்கு வட்டம்
1. அவிநாசி வட்டம்
1. பல்லடம் வட்டம்
1. உடுமலைப்பேட்டை வட்டம்
1. தாராபுரம் வட்டம்
1. காங்கேயம் வட்டம்
1. மடத்துக்குளம் வட்டம்
1. ஊத்துக்குளி வட்டம்
# தமிழ்நாடு வருவாய் வட்டங்கள்

## கரூர் மாவட்டம்

கரூர் மாவட்டம், கரூர் மற்றும் குளித்தலை என 2 வருவாய் கோட்டங்களும், 7 வருவாய் வட்டங்களும், 20 உள்வட்டங்களும் மற்றும் 203 வருவாய் கிராமங்களும் கொண்டது.  
1. அரவக்குறிச்சி வட்டம்
1. கரூர் வட்டம்
1. கிருஷ்ணராயபுரம் வட்டம்
1. குளித்தலை வட்டம்
1. கடவூர் வட்டம்
1. மண்மங்கலம் வட்டம்
1. புகளூர் வட்டம்
# தமிழ்நாடு வருவாய் வட்டங்கள்

## புதுக்கோட்டை மாவட்டம்

புதுக்கோட்டை மாவட்டம், புதுக்கோட்டை, அறந்தாங்கி மற்றும் இலுப்பூர் என 3 வருவாய் கோட்டங்களும், 12 வருவாய் வட்டங்களும், 45 உள்வட்டங்களும் மற்றும் 763 வருவாய் கிராமங்களும் கொண்டது.  
1. ஆலங்குடி வட்டம்
1. அறந்தாங்கி வட்டம்
1. ஆவுடையார்கோயில் வட்டம்
1. கந்தர்வகோட்டை வட்டம்
1. கறம்பக்குடி வட்டம்
1. இலுப்பூர் வட்டம்
1. குளத்தூர் வட்டம்
1. மணமேல்குடி வட்டம்
1. புதுக்கோட்டை வட்டம்
1. பொன்னமராவதி வட்டம்
1. திருமயம் வட்டம்
1. விராலிமலை வட்டம்
# தமிழ்நாடு வருவாய் வட்டங்கள்

## தேனி மாவட்டம்

தேனி மாவட்டம், பெரியகுளம் மற்றும் உத்தமபாளையம் என 2 வருவாய் கோட்டங்களும், 5 வருவாய் வட்டங்களும், 17 உள்வட்டங்களும் மற்றும் 113 வருவாய் கிராமங்களும் கொண்டது.  
1. தேனி வட்டம்
1. ஆண்டிப்பட்டி வட்டம்
1. பெரியகுளம் வட்டம்
1. போடிநாயக்கனூர் வட்டம்
1. உத்தமபாளையம் வட்டம்
# தமிழ்நாடு வருவாய் வட்டங்கள்

## திண்டுக்கல் மாவட்டம்

திண்டுக்கல் மாவட்டம், திண்டுக்கல், பழனி மற்றும் கொடைக்கானல் என 3 வருவாய் கோட்டங்களும், 9 வருவாய் வட்டங்களும் மற்றும் 361 வருவாய் கிராமங்களும் கொண்டது.  
1. பழனி வட்டம்
1. கொடைக்கானல் வட்டம்
1. ஒட்டன்சத்திரம் வட்டம்
1. வேடசந்தூர் வட்டம்
1. நத்தம் வட்டம்
1. நிலக்கோட்டை வட்டம்
1. ஆத்தூர் வட்டம்
1. திண்டுக்கல் கிழக்கு வட்டம்
1. திண்டுக்கல் மேற்கு வட்டம்
1. குஜிலியம்பாறை வட்டம்
# தமிழ்நாடு வருவாய் வட்டங்கள்

## மதுரை மாவட்டம்

மதுரை மாவட்டம், மதுரை, மேலூர், உசிலம்பட்டி என 3 வருவாய் கோட்டங்களும், 11 வருவாய் வட்டங்களும், 57 உள்வட்டங்களும் மற்றும் 665 வருவாய் கிராமங்களும் கொண்டது.  
1. மதுரை வடக்கு வட்டம்
1. மதுரை தெற்கு வட்டம்
1. மதுரை மேற்கு வட்டம்
1. மதுரை கிழக்கு வட்டம்
1. திருப்பரங்குன்றம் வட்டம்
1. மேலூர் வட்டம்
1. உசிலம்பட்டி வட்டம்
1. வாடிப்பட்டி வட்டம்
1. பேரையூர் வட்டம்
1. திருமங்கலம் வட்டம்
1. கள்ளிக்குடி வட்டம்
# தமிழ்நாடு வருவாய் வட்டங்கள்

## சிவகங்கை மாவட்டம்

சிவகங்கை மாவட்டம், 2 வருவாய் கோட்டங்களும், 9 வருவாய் வட்டங்களும், 39 உள்வட்டங்களும் மற்றும் 529 வருவாய் கிராமங்களும் கொண்டது.  
1. தேவகோட்டை வட்டம்
1. இளையான்குடி வட்டம்
1. காரைக்குடி வட்டம்
1. மானாமதுரை வட்டம்
1. சிவகங்கை வட்டம்
1. காளையார்கோவில் வட்டம்
1. திருப்பத்தூர் வட்டம்
1. திருப்புவனம் வட்டம்
1. சிங்கம்புணரி வட்டம்
# தமிழ்நாடு வருவாய் வட்டங்கள்

## இராமநாதபுரம் மாவட்டம்

இராமநாதபுரம் மாவட்டம், இராமநாதபுரம், பரமக்குடி என 2 வருவாய் கோட்டங்களும், 9 வருவாய் வட்டங்களும், 38 உள்வட்டங்களும் மற்றும் 400 வருவாய் கிராமங்களும் கொண்டது.  
1. இராமநாதபுரம் வட்டம்
1. பரமக்குடி வட்டம்
1. கடலாடி வட்டம்
1. கமுதி வட்டம்
1. முதுகுளத்தூர் வட்டம்
1. இராமேஸ்வரம் வட்டம்
1. திருவாடானை வட்டம்
1. இராஜசிங்கமங்கலம் வட்டம்
1. கீழக்கரை வட்டம்
# தமிழ்நாடு வருவாய் வட்டங்கள்

## விருதுநகர் மாவட்டம்

விருதுநகர் மாவட்டம், 3 வருவாய் கோட்டங்களும், 10 வருவாய் வட்டங்களும், 39 உள்வட்டங்களும் மற்றும் 600 வருவாய் கிராமங்களும் கொண்டது.  
1. அருப்புக்கோட்டை வட்டம்
1. காரியாபட்டி வட்டம்
1. இராஜபாளையம் வட்டம்
1. சாத்தூர் வட்டம்
1. சிவகாசி வட்டம்
1. ஸ்ரீவில்லிப்புத்தூர் வட்டம்
1. வத்திராயிருப்பு வட்டம்
1. திருச்சுழி வட்டம்
1. விருதுநகர் வட்டம்
1. வெம்பக்கோட்டை வட்டம்
# தமிழ்நாடு வருவாய் வட்டங்கள்

## திருநெல்வேலி மாவட்டம்

இம்மாவட்டத்தின் வடக்குப் பகுதிகளைக் கொண்டு புதிய தென்காசி மாவட்டம் நவம்பர் 2019 இல் நிறுவப்பட்டது. இம்மாவட்டம் திருநெல்வேலி மற்றும் சேரன்மாதேவி என 2 வருவாய் கோட்டங்களும், 8 வருவாய் வட்டங்களும் கொண்டது.  
1. திருநெல்வேலி வட்டம்
1. திசையன்விளை வட்டம்
1. அம்பாசமுத்திரம் வட்டம்
1. நாங்குநேரி வட்டம்
1. பாளையங்கோட்டை வட்டம்
1. ராதாபுரம் வட்டம்
1. மானூர் வட்டம்
1. சேரன்மாதேவி வட்டம்